แบงก์เข้ม ลั่นดาลปล่อยกู้บ้าน
นางสาวอรอนงค์ อุดมก้านตรง ผู้ช่วยกรรมการผู้จัดการใหญ่ ธนาคารซีไอเอ็มบีไทย จำกัด (มหาชน) เปิดเผยว่า ยอดการปฏิเสธสินเชื่อปรับตัวเพิ่มขึ้นมาอยู่ที่ระดับ 35-40% จากเดิมอยู่ที่ระดับ 25-30% โดยเฉพาะลูกค้าธุรกิจขนาดกลางและย่อม หรือ เอสเอ็มอี สะท้อนว่าลูกค้ามีภาระหนี้มากขึ้นทำให้การอนุมัติสินเชื่อลดลง ส่วนหนี้ที่ไม่ก่อให้เกิดรายได้หรือเอ็นพีแอลปรับตัวเพิ่มขึ้นบ้าง แต่ธนาคารได้เข้าไปดูแลลูกค้าอย่างใกล้ชิด เพราะแต่ละรายจะมีปัญหาไม่เหมือนกัน ซึ่งจะแบ่งลูกค้าออกเป็นกลุ่มคือมีปัญหาชั่วคราว และระยะยาว พร้อมทั้งดูว่าปัญหาเกิดจากอะไร เพื่อเข้าไปช่วยเหลือ เช่น ลดค่างวด ลดดอกเบี้ย เป็นต้น,สำหรับตลาดคอนโดมิเนียมเติบโตดี คนรุ่นใหม่หันมาซื้อคอนโดมิเนียมกันมากขึ้นถ้าหากโครงการติดกับเส้นทางรถไฟฟ้า ขณะที่ต่างจังหวัดบ้านแนวราบตลาดยังขยายตัว โดยผู้ประกอบการอสังหาริมทรัพย์เข้ามาช่วยทำตลาดด้วยการออกแคมเปญจูงใจลูกค้า เช่น ฟรีค่าตกแต่ง เป็นต้น ส่วนยอดปล่อยสินเชื่อของธนาคารในปีนี้อยู่ที่ 14,000 ล้านบาท จากที่ก่อนหน้านี้ตั้งเป้าหมายไว้ 18,000 ล้านบาท และในช่วง 9 เดือน (ม.ค.-ก.ย.) ปล่อยสินเชื่อไปแล้ว 9,000 ล้านบาท และยังไม่ทบทวนเป้าใหม่ และคาดว่าการออกมาตรการกระตุ้นอสังหาริมทรัพย์ในเรื่องยกเว้นค่าโอน และค่าจดจำนอง จะทำให้ตลาดอสังหาริมทรัพย์กลับมาคึกคักในปลายปีนี้ อย่างไรก็ตาม กลุ่มลูกค้าของธนาคารเน้นราคา 2-5 ล้านบาท หรือกลุ่มคนทั่วไปที่เป็นชนชั้นกลาง,ด้านนายยุทธชัย เตยะราช รองกรรมการผู้จัดการ ใหญ่ บุคคลธนกิจ ธนาคาร ยูโอบี จำกัด (มหาชน) กล่าว ว่า มาตรการกระตุ้นอสังหาริมทรัพย์จะเห็นภาพชัดเจน ในอีก 3-6 เดือนข้างหน้า แต่ถ้าไม่มีมาตรการอะไร ออกมาเชื่อว่าตลาดอสังหาริมทรัพย์ยังไปดี เพราะ ในช่วงน้ำท่วมยังเติบโตถึง 2 หลัก และในปัจจุบันผู้ประกอบการอสังหาริมทรัพย์ได้ชะลอการก่อสร้างโครงการใหม่ทำให้ปริมาณส่วนเกินในตลาดลดลง.
ยอดการปฏิเสธสินเชื่อปรับตัวเพิ่มขึ้นมาอยู่ที่ระดับ 35-40%จากเดิมอยู่ที่ระดับ 25-30% โดยเฉพาะลูกค้าธุรกิจขนาดกลางและย่อม หรือ เอสเอ็มอี สะท้อนว่าลูกค้ามีภาระหนี้มากขึ้นทำให้การอนุมัติสินเชื่อลดลง ส่วนหนี้ที่ไม่ก่อให้เกิดรายได้
ข่าวเศรษฐกิจ,อรอนงค์ อุดมก้านตรง,ธนาคารซีไอเอ็มบีไทย,สินเชื่อ,ปฏิเสธสินเชื่อ,เอสเอ็มอี,ภาระหนี้,อนุมัติสินเชื่อลดลง,คอนโดมิเนียม,อสังหาริมทรัพย์,ยอดปล่อยสินเชื่อ,ข่าว,ไทยรัฐออนไลน์